Document ID: 32002R0305

Komisjoni määrus (EÜ) nr 305/2002,
18. veebruar 2002,
millega muudetakse määrust (EÜ) nr 94/2002, millega sätestatakse nõukogu määruse (EÜ) nr 2826/2000 põllumajandustoodete ja -saaduste teavitamis- ja müügiedendusmeetmete kohta siseturul üksikasjalikud rakenduseeskirjad
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 19. detsembri 2000. aasta määrust (EÜ) nr 2826/2000 põllumajandustoodete ja -saaduste teavitamis- ja müügiedendusmeetmete kohta siseturul, [1] eriti selle artikleid 12 ja 16,
ning arvestades järgmist:
(1) Komisjoni määruse (EÜ) nr 94/2002 [2] Ib lisaga lisatakse elustaimed ja lillekasvatustooted nende toodete hulka, mille suhtes kohaldatakse müügiedendusmeetmeid. Nimetatud määruse III lisas ei ole siiski suuniseid selle sektori jaoks.
(2) Seepärast tuleks elustaimede ja lillekasvatustoodete sektori jaoks sätestada suunised, millega nähakse ette kampaaniate üldpõhimõtted.
(3) Kõnealuste suunistega määratakse kindlaks sihtmärkide ja eesmärkide saavutamise üldised võimalused, põhisõnumid, kasutatavad vahendid, meetmete kestus ja nende soovituslik eelarve.
(4) Suuniste koostamisel võetakse arvesse nii turuolukorda kui ka hinnangut aastatel 1997-2000 läbiviidud müügiedenduskampaaniate kohta.
(5) Mitme liikmesriigi taotlusel tuleb ajakohastada eespool nimetatud määruse II lisas esitatud teavet.
(6) Käesoleva määrusega ettenähtud meetmed on kooskõlas põllumajandustoodete müügiedenduse korralduskomiteede ühiskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Käesoleva määruse I lisa tekst lisatakse määruse (EÜ) nr 94/2002 III lisale.
Artikkel 2
Määruse (EÜ) nr 94/2002 II lisa asendatakse käesoleva määruse II lisaga.
Artikkel 3
Käesolev määrus jõustub seitsmendal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 18. veebruar 2002

Labels: 7
3
15
6